RS พุ่งแรงเกือบ 6% ชี้กำไรปี 61-62 โตเด่นสุดในกลุ่มแนะซื้ออัพเป้า 28 บ.
RS พุ่งแรงเกือบ 6% ชี้กำไรปี 61-62 โตเด่นสุดในกลุ่มแนะซื้ออัพเป้า 28 บ.โดย ณ เวลา 10.47 น. อยู่ที่ระดับ 27.00 บาท บวก 1.50 บาท หรือ 5.88% ด้วยมูลค่าซื้อขาย 179.79 ล้านบาท
12 ม.ค. 2561

ผู้สื่อข่าวรายงานว่า บริษัท อาร์เอส จำกัด (มหาชน) หรือ RS ณ เวลา 10.47 น. อยู่ที่ระดับ 27.00 บาท บวก 1.50 บาท หรือ 5.88% ด้วยมูลค่าซื้อขาย 179.79 ล้านบาท คาดเก็งกำไรผลประกอบการปี61-62 ฟื้นตัวแรง

บล ฟินันเซีย ไซรัส ระบุในบทวิเคราะห์ว่าคงมีมุมมองแนวโน้มกำไรปกติปี 61-62 โตสูง 1.5 เท่าตัว เทียบช่วงเดียวกันของปีก่อนและ 45.0% เทียบช่วงเดียวกันของปีก่อนตามลำดับ หนุนโดยการเติบโตของธุรกิจ H&amp;B ที่มี Margin สูง (Gross margin 65-70%, Net margin 20-30%) โตสูง
โดยคาดยอดขายปี 61-62 เพิ่มจากปีนี้ที่ 1.4 พันล้านบาท เป็น 2.1 พันล้านบาท ในปี 61 (คิดเฉลี่ย 180 ล้านบาทต่อเดือน ใกล้เคียงยอดขายปัจจุบันต่อเดือนที่ 160-180 ล้านบาท) และ 2.8 พันล้านบาท ในปี 62 จากการเพิ่มจำนวนสินค้าราว 30 ประเภท รวมสินค้าใหม่ในกลุ่ม Non-H&amp;B เช่น Food Supplement สินค้า Organic การขายให้พันธมิตรเพิ่มขึ้น การเพิ่มช่องทางขายออนไลน์มากขึ้น การเพิ่มพนักงาน Call Center รวมทั้งขยายไปประเทศเพื่อนบ้าน เป็นต้น
ขณะที่ช่อง 8 แข็งแรงขึ้น จากความสามารถในการปรับขึ้นค่าโฆษณาได้ 25% ตามหลัง Rating ที่เพิ่มต่อเนื่อง และการใช้วิธีการขายโฆษณาแยกในรายการในช่วง Prime-Time ที่มี Rating สูง รวมทั้งคาดกำลังซื้อโดยรวมดีขึ้น โดยคาดรายได้ค่าโฆษณาของช่อง 8 ปี 61 ที่ 1.7 พันล้านบาท (+33% Y-Y) และมีการปรับมาใช้วิธีการขายโฆษณาแยกในรายการในช่วง Prime-Time ที่มี Rating สูง
จากมุมมองเชิงบวกต่อการเติบโตใน 2 ปีข้างหน้าที่โดดเด่นมากสุดในกลุ่ม ขณะที่ราคาหุ้นปรับฐานลงมา มี Upside มากขึ้น จากราคาเป้าหมายปี 61 ที่ 28 บาท ปรับขึ้นเล็กน้อยจากเดิม 27 บาท หลังปรับประมาณการกำไรปกติปี 60-62 ขึ้น 4-6% จึงแนะนำ ซื้อ จากเดิม ซื้อเก็งกำไร   